**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**HOTĂRÂREA NR. 149/29.05.2025**

**privind mandatarea Asociației de Dezvoltare Intercomunitară pentru servicii în sectorul de apă și apă uzată din județul Satu Mare privind exercitarea atribuțiilor, drepturilor și obligațiilor prevăzute la art. 27 din Legea nr. 51/2006**

Consiliul Local al Municipiului Satu Mare,

Având în vedere adresa Asociației de Dezvoltare Intercomunitară pentru servicii în sectorul de apă și apă uzată din județul Satu Mare cu nr. 19/26.05.2025, înregistrată la sediul entității sub nr. 33746/26.05.2025,

Analizând proiectul de hotărâre înregistrat sub nr. 33796/27.05.2025, referatul de aprobare al Primarului municipiului Satu Mare, înregistrat sub nr. 33797/27.05.2025, în calitate de inițiator, raportul de specialitate al Serviciului administrare căi publice autorizări - Compartiment guvernanță corporativă din cadrul aparatului de specialitate al primarului, înregistrat sub nr. 33798/27.05.2025, raportul de specialitate al Asociației de Dezvoltare Intercomunitară pentru servicii în sectorul de apă și apă uzată din județul Satu Mare cu nr.18/26.05.2025, avizele comisiilor de specialitate ale consiliului local,

Ținând cont de prevederile art. 5 alin. (2) din Statutul „Asociației de dezvoltare intercomunitară pentru servicii în sectorul de apă și apă uzată din județul Satu Mare” care stipulează că *”Art. 5 alin. (2) Pentru realizarea obiectivelor Asociației, prin prezentul Statut Asociații mandatează Asociația, conform art. 10 alin. (5) din Legea nr. 51/2006 a serviciilor comunitare de utilități publice, cu modificările și completările ulterioare, să exercite în numele și pe seama lor următoarele drepturi și obligații legate de Serviciu....”* luând în considerare și prevederile art. 16 alin. (2) lit. l), art. 17 alin. (1) și alin.(2) litera a) Operatorul, punctul 4, art. 20 alin. (3), art. 21 alin. (1) din Statutul Asociației coroborate cu art.10 alin. (5) și (5^1), art. 27 din Legea serviciilor comunitare de utilități publice nr. 51/2006 republicată, cu modificările și completările ulterioare

În conformitate și cu prevederile:

* Legii nr. 241/2006 privind serviciul de alimentare cu apă și de canalizare, republicată, cu modificările și completările ulterioare,
* O.U.G. nr. 109/2011 privind guvernanţa corporativă a întreprinderilor publice, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În baza prevederilor art.129 alin. (2) lit. a) și lit. d) coroborate cu prevederile alin. (3) lit. d) și alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin. (3) lit. h) din O.U.G nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se acordă mandat Asociației de Dezvoltare Intercomunitară pentru servicii în sectorul de apă și apă uzată din județul Satu Mare, cu sediul în România, județul Satu Mare, localitatea Satu Mare, Piața 25 Octombrie Nr.1, înscrisă în Registrul asociațiilor și fundațiilor de la grefa judecătoriei Satu Mare cu nr. 1352/296/13/PJ/2009 al cărui membru este Municipiul Satu Mare prin Consiliul Local al Municipiului Satu Mare prin reprezentantul său legal, în numele și pe seama Consiliul Local al Municipiului Satu Mare să exercite atribuțiile, drepturile și obligațiile prevăzute la art. 27 din Legea serviciilor comunitare de utilități publice nr. 51/2006 republicată, cu modificările și completările ulterioare.

**Art. 2.** Se mandatează domnul Kereskényi Gábor, Primarul municipiului Satu Mare să voteze în „Adunarea Generală a Asociației de Dezvoltare Intercomunitară pentru servicii în sectorul de apă și apă uzată din județul Satu Mare”, în numele și pentru municipiul Satu Mare, acordarea exercitării atribuțiilor de autoritate publică tutelară Asociației de Dezvoltare Intercomunitară pentru servicii în sectorul de apă și apă uzată din județul Satu Mare.

**Art. 3.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului-Județul Satu Mare, Asociației de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare și Serviciului administrare căi publice autorizări-Compartiment guvernanță corporativă.

**Președinte de ședință, Contrasemnează**

**György Ildikó-Adél Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. h) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.